Bezčrevovce

Bezčrevovce () v užšom zmysle sú jeden z dvoch taxónov patriacich do Xenacoelomorpha (=Acoelomorpha + xenoturbely)Leonid L. Moroz, Hiroaki Nakano, Albert J. Poustka, Andreas Wallberg, Kevin J. Peterson, Maximilian J. Telford: Acoelomorph flatworms are deuterostomes related to Xenoturbella in: Nature febr. 2011, str. 255 – 258. Staršie sa takto chápané bezčrevovce klasifikovali ako (popri prvoústovcoch a druhoústovcoch tretia) vývojová vetva dvojstranovcov, ktorá sa alternatívne nazývala acélomáty (Acoelomata). Ešte staršie sa zaraďovali do ploskavcov (pozri článok ploskule).

Bezčrevovce v širšom zmysle 
Existujú dva druhy širšieho vymedzenia bezčrevovcov (bezčrevovce v širšom zmysle): 
a) Novšie sa názov bezčrevovce (Acoelomorpha) niekedy používa ako alternatívne označenie taxónu Xenacoelomorpha (pozri vyššie), t.j. do bezčrevovcov (Acoelomorpha) sú zahrnuté aj xenoturbely.
b) Staršie sa naopak ojedinele do bezčrevovcov zaraďovali aj katenuly (Catenulidea). Bezčrevovce (Acoelomorpha) v širšom zmysle (mali postavenie kmeňa) sa v takom prípade delili na dve triedy: bezčrevovce (Acoelomorpha) v užšom zmysle a katenuly (Catenulidea) (porov. Pančík 2008). V súčasnosti sa však katenuly už jednoznačne zaraďujú nie k bezčrevovcom, ale do ploskavcov.
Nasledujúci text sa zaoberá iba bezčrevovcami v užšom zmysle.

Charakteristika 
Sú to veľmi primitívne živočíchy tradične zaraďované k ploskuliam, niektoré sa stavbou tela blížia planuloidnému štádiu. Majú ešte difúznu nervovú sústavu a nemajú protonefrídie ani črevo, trávenie zabezpečuje tráviaci parenchým. Otázkou zostáva, či ich jednoduchosť je primárny stav, alebo či nejde o výsledok degradačného vývoja, prvá alternatíva je však pravdepodobnejšia. Patrí sem predovšetkým rad bezčrevovky (Acoela), je to archaická morská skupina. K najprimitívnejším bezčrevovkám patrí atlantickostredomorský druh Diopisthoporus longitubus – tento druh sa ešte neplazí po podklade a samice majú zachovanú dokonca pôvodnú (?) radiálnu symetriu.

 Systematika 
trieda [a/alebo kmeň] bezčrevovce (Acoelomorpha [v užšom zmysle]/Acoela v širšom zmysle) :
 rad bezčrevovky/bezčrevné (Acoela v užšom zmysle)
 rad nematodermatidy (Nematodermatida)

 Iné projekty 

Zdroje 


Pančík cca 2008
k systematike pozri aj zdroje uvedené v článku ploskule

Kategória:Xenacoelomorpha
Kategória:Acélomáty